b'\n_START_ARTICLE_\n\xc3\x98sterklit Stokm\xc3\xb8lle\n_START_PARAGRAPH_\n\xc3\x98sterklit Stokm\xc3\xb8lle er Danmarks sidste fungerende stokm\xc3\xb8lle, der ligger i en stor \xc3\xa5bning i Tversted Klitplantage, ikke langt fra Tannisbugten. Navnet stokm\xc3\xb8lle kommer af at m\xc3\xb8llevingerne b\xc3\xa6res af af et stykke kraftig t\xc3\xb8mmer, kaldet en stok. Denne overf\xc3\xb8rer vingernes rotation til kv\xc3\xa6rnen eller andre maskiner. M\xc3\xb8llen er placeret p\xc3\xa5 laden til en parallelg\xc3\xa5rd fra 1872, hvor stuehuset nedbr\xc3\xa6ndte i 1981._NEWLINE_M\xc3\xb8llen er funktionsdygtig og k\xc3\xb8rer j\xc3\xa6vnligt. Hjerl Hede har ogs\xc3\xa5 en stokm\xc3\xb8lle, men den er dog uden kv\xc3\xa6rn.'